Buyuk Gatsby
Buyuk Gatsby (inglizcha: The Great Gatsby) — amerikalik yozuvchi Frensis Scott Fitzgerald qalamiga mansub tragedik roman. New-York shahrida yozilishi boshlagan roman Parijda yozib tugatilgan. Ilk bora Charles Scribner's Sons nashriyoti tomonidan 1925-yil 10-aprelda 218 betli qattiq muqovada nashr etilgan. Gatsby o`z navbatida sevgisi uchun butun mol-mulkidan voz kecha oladigan, nafaqat moddiy jihatdan balki ma`nan ham muhabbatini asray olish qobliyatiga ega bo`lgan haqiqiy jentlmen. Biroq, Daisy Gatsbyning muhabbatiga loyiq bo`lolmagan qiz edi. Asar necha yillardir, eng bestseller asarlar qatorida o`z munosib o`rniga ega bo`lib kelmoqda. Sujet markazida detektiv va fojiali yakun bilan ishqiy voqealar joylashgan. Roman voqealari New-York yaqinida, Long-Aylendning „oltin sohilida“ joylashgan boylarning villalari orasida boʻlib oʻtadi. Romanda 1920-yillardagi tartibsizlik, Birinchi jahon urushidan keyingi iqtisodiy inqiroz va Amerika jamiyati ravnaqining misli koʻrilmagan davri badiiy ifoda etilgan. Fitzgerald garchi „yangi pullar“ ning porlashiga befarq boʻlmasada, oʻz kitobida Amerika orzusi tushunchasini tanqidiy oʻrganib chiqdi. Moddiy farovonlikka va paydo boʻlayotgan isteʼmolchilar jamiyatiga chuqur eʼtibor qaratdi.